b'\n_START_ARTICLE_\nJean Monnet\n_START_SECTION_\nLiv og virke\n_START_PARAGRAPH_\nMonnet var 16 \xc3\xa5r da han forlot Frankrike og reiste rundt i England, Skandinavia, Russland, Egypt, Canada og USA, som representant for sin fars cognac-selskap. Han returnerte til Frankrike i 1914, ved utbruddet av f\xc3\xb8rste verdenskrig. Monnet meldte seg til tjeneste for Frankrike og foreslo for landets president en plan for \xc3\xa5 koordinere de allierte ressurser, s\xc3\xa6rlig med tanke p\xc3\xa5 et bedre samarbeid mellom Frankrike og Storbritannia._NEWLINE_Etter f\xc3\xb8rste verdenskrig ble Monnet en av verdens ledende finansr\xc3\xa5dgivere. Ved Fredskonferansen i Paris (1919) var Monnet assistent for \xc3\x89tienne Cl\xc3\xa9mentel, den franske ministeren for industri og handel. Cl\xc3\xa9mentel foreslo et nytt europeisk \xc3\xb8konomisk system, det ble avvist av de andre seiersmaktene ved konferansen, men forslaget om europeisk integrasjon ble tatt opp igjen av Monnet etter andre verdenskrig, la grunnlaget for det som etterhvert ble Den europeiske union (EU). I 1920 deltok han i deler av arbeidet for \xc3\xb8konomisk gjenreisning i sentral- og \xc3\x98st-Europa. Fra 1919 til 1923 var han stedfortredende generalsekret\xc3\xa6r i Folkeforbundet._NEWLINE_Jean Monnet var i perioden 1934 til 1936 han r\xc3\xa5dgiver for Chiang Kai-shek. Umiddelbart f\xc3\xb8r utbruddet av andre verdenskrig ble han oppnevnt av Edouard Daladier for \xc3\xa5 forhandle med USA og Storbritannia. I London i 1940 inspirerte han de Gaulle og Churchill med en plan om en fransk-britisk union som felles front mot Tyskland. Prosjektet ble avsl\xc3\xa5tt av Philippe P\xc3\xa9tain. Han var under krigen leder av de alliertes forsyningsorganisasjon._NEWLINE_Etter krigen ble han leder av Frankrikes planleggingskontor. Han utarbeidet i de siste krigs\xc3\xa5rene den s\xc3\xa5kalte Monnetplanen, for gjenreisningen av Frankrikes \xc3\xb8konomi. Planen la vekt p\xc3\xa5 et samarbeid mellom Frankrike og Tyskland. I perioden 1952 til 1954 var han president for Den H\xc3\xb8ye Myndighet for Det europeiske kull- og st\xc3\xa5lfellesskap._NEWLINE_Monnet var medforfatter av den s\xc3\xa5kalte Schuman-planen. Forhandlingene om planen som Monnet ledet, f\xc3\xb8rte til kull- og st\xc3\xa5lfellesskapet. Han grunnlag \xc2\xabAksjonskomiteen for Europas forente stater\xc2\xbb, og ble i 1976 utnevnt som Europas f\xc3\xb8rste \xc3\xa6resborger.'